pythainlp/thai-wiki-dataset-v3 huggingface dataset:
วันอังคาร

วันอังคาร เป็นวันลำดับที่ 3 ในสัปดาห์ อยู่ระหว่างวันจันทร์กับวันพุธ แต่ตามมาตรฐานสากล กำหนดให้เป็นวันที่ 2 ของสัปดาห์
== สัญลักษณ์ของวัน ==
สีประจำวัน คือ สีชมพู
พระประจำวันคือ ปางไสยาสน์
เทพเจ้าที่ควรนับถือคือ พระอังคาร
== ชื่อ ==
เพลงของโรลลิงสโตนส์ชื่อ รูบีทูสเดย์ (Ruby Tuesday)
ในสหรัฐอเมริกามีร้านอาหารชื่อ รูบีทูสเดย์ (Ruby Tuesday) ซึ่งคำว่า Tuesday หมายถึง วันอังคารในภาษาอังกฤษ ซึ่งมีรากศัพท์มาจากภาษาอังกฤษเก่า "Tiwesdæg" แปลตามตัวอักษรว่า "วันของเทพเจ้าเทียร์"
== อ้างอิง ==
อังคาร
แอริส
วันพุธ

วันพุธ เป็นวันลำดับที่ 4 ในสัปดาห์ อยู่ระหว่างวันอังคารกับวันพฤหัสบดี แต่ตามมาตรฐาน ISO 8601 กำหนดให้เป็นวันที่ 3 ของสัปดาห์
== สัญลักษณ์ของวัน ==
สีประจำวัน คือ สีเขียว
พระประจำวันคือ พระปางอุ้มบาตร
== ความเชื่อไทย ==
วันพุธห้ามตัดผมเพราะไม่เป็นมงคล ร้านตัดผมในประเทศไทยส่วนใหญ่ หยุดวันพุธ
คนที่เกิดวันพุธในตอนกลางคืน ถือว่าเกิดวันพระราหู
พ
 
การอดอาหาร
วันพฤหัสบดี

วันพฤหัสบดี เป็นวันลำดับที่ 5 ในสัปดาห์ อยู่ระหว่างวันพุธกับวันศุกร์ แต่ตามมาตรฐาน ISO 8601 กำหนดให้เป็นวันที่ 4 ของสัปดาห์
== สัญลักษณ์ของวัน ==
สีประจำวัน คือ สีส้ม
พระประจำวันคือ พระปางสมาธิ
== เกร็ด ==

วันพฤหัสบดีของทุกสัปดาห์เป็นวันที่กำหนดให้ภาพยนตร์เรื่องใหม่เข้าฉายตามโรงภาพยนตร์ต่าง ๆ ในประเทศไทย โดยเปลี่ยนมาจากวันศุกร์ เมื่อปี พ.ศ. 2547
พิธีพระราชทานปริญญาบัตรในประเทศไทยจัดขึ้นในวันพฤหัสบดีทุกปี เช่นเดียวกับพิธีไหว้ครูของหลายโรงเรียน เนื่องจากวันพฤหัสบดีถือว่าเป็นวันของพระพฤหัสบดีเทพฤษี ผู้เป็น "คุรุ" หรืออาจารย์ของเหล่าเทพทั้งหลายในศาสนาฮินดู ในอินเดีย คำเรียกชื่อวันพฤหัสบดีในภาษาฮินดียังใช้ว่า "คุรุวาร" หรือวันของครู อยู่จนถึงปัจจุบันนี้
ในประเทศสหรัฐอเมริกา เทศกาลวันขอบคุณพระเจ้า เป็นวันพฤหัสบดี สัปดาห์ที่ 4 ของเดือนพฤศจิกายน
วันพฤหัสบดีในภาษาอังกฤษใช้คำว่า "Thursday" มีที่มาจากคำว่า "ทอร์" (Thor) ซึ่งเป็นเทพเจ้าแห่งสายฟ้า และเป็นหนึ่งในเทพเจ้าสูงสุดตามเทพปกรณัมนอร์ส
==อ้างอิง==
พ
วันพฤหัสบดี
อักษรรูมี

อักษรรูมี (tulisan rumi&thinsp;) คืออักษรโรมันที่ใช้เขียนภาษามลายู ในประเทศมาเลเซีย อินโดนีเซีย บรูไน และสิงคโปร์ คำว่า "รูมี" นั้นแผลงมาจากคำว่า "โรมัน" (Roman) หมายถึงอักษรโรมัน คำว่า "อักษรรูมี" ในภาษามลายูจะหมายรวมถึงอักษรโรมันที่ใช้เขียนภาษาอื่น ๆ เช่นภาษาตากาล็อกด้วย ส่วนในภาษาไทย "อักษรรูมี" หมายถึงอักษรโรมันที่ใช้เขียนภาษามลายูเท่านั้น
การกำหนดใช้อักษรโรมันเพื่อถ่ายเสียงภาษามลายูนั้น มีระบบและกฎเกณฑ์ที่แน่นอน เข้าใจง่าย และเขียนได้สะดวก โดยเฉพาะสำหรับผู้ที่ไม่ใช่เจ้าของภาษา  สำหรับผู้ที่ใช้ภาษามลายูเป็นภาษาแม่ อาจคุ้นเคยกับการเขียนอักษรยาวี ซึ่งดัดแปลงมาจากอักษรอาหรับ แต่ทั้งอักษรยาวีและอักษรรูมี ก็สามารถถ่ายทอดเสียงภาษามลายูได้เช่นเดียวกัน
== ชื่อและการออกเสียง ==
ถ้าสังเกต ชื่อเรียกของอินโดนีเซียจะคล้ายของภาษาดัตช์ ส่วนของมาเลเซียจะคล้ายภาษาอังกฤษ
นอกจากนี้ยังมีทวิอักษรซึ่งไม่ถือว่าเป็นตัวอักษรต่างหาก ดังต่อไปนี้ 
== ตัวอย่างการเขียน ==
{|class="wikitable"
!width="80"|คำ
!width="80"|อักษรรูมี
!width="80"|อักษรยาวี
!width="80"|อักษรไทย
|-
|&nbsp;&nbsp;วันจันทร์ || align="left" |&nbsp;&nbsp;Isnin || align="right" |اثنين&nbsp;&nbsp;&nbsp;|| align="left" |&nbsp;&nbsp;อิซนิน
|-
|&nbsp;&nbsp;วันอังคาร || align="left" |&nbsp;&nbsp;Selasa || align="right" |ثلاث&nbsp;&nbsp;&nbsp;|| align="left" |&nbsp;&nbsp;เซอลาซา
|-
|&nbsp;&nbsp;วันพุธ || align="left" |&nbsp;&nbsp;Rabu || align="right" |رابو&nbsp;&nbsp;&nbsp;&nbsp;|| align="left" |&nbsp;&nbsp;ราบู
|-
|&nbsp;&nbsp;วันพฤหัสบดี || align="left" |&nbsp;&nbsp;Khamis || align="right" |خميس&nbsp;&nbsp;&nbsp;|| align="left" |&nbsp;&nbsp;คามิซ
|-
|&nbsp;&nbsp;วันศุกร์ || align="left" |&nbsp;&nbsp;Jumaat || align="right" |جمعة&nbsp;&nbsp;&nbsp;|| align="left" |&nbsp;&nbsp;จูมาอัต
|-
|&nbsp;&nbsp;วันเสาร์ || align="left" |&nbsp;&nbsp;Sabtu || align="right" |سبتو&nbsp;&nbsp;&nbsp;|| align="left" |&nbsp;&nbsp;ซับตู
|-
|&nbsp;&nbsp;วันอาทิตย์ || align="left" |&nbsp;&nbsp;Ahad || align="right" |احد&nbsp;&nbsp;&nbsp;|| align="left" |&nbsp;&nbsp;อาฮัด
|-
|}
== ดูเพิ่ม ==
หลักเกณฑ์การทับศัพท์ภาษามลายู ฉบับราชบัณฑิตยสถาน
== อ้างอิง ==
อักษรละติน
ภาษามลายู
ครีเอทีฟคอมมอนส์

สำหรับ ซีซี (CC) ในความหมายอื่น ดู CC
ครีเอทีฟคอมมอนส์ (Creative Commons: CC) เป็นองค์กรไม่แสวงกำไรที่สนับสนุนการใช้เนื้อหาโดยไม่ถูกจำกัดจากสัญญาอนุญาต
สัญญาอนุญาตของครีเอทีฟคอมมอนส์จะเอื้อให้มีการใช้สื่อทั้งทางภาพ เสียง ข้อมูล โดยการแบ่งแยกสัญญาอนุญาตย่อยออกสำหรับการแจกจ่ายและการใช้ข้อมูล โดยการอ้างอิงถึงเจ้าของลิขสิทธิ์เดิม ครีเอทีฟคอมมอนส์ก่อตั้งโดย ลอว์เรนซ์ เลสสิก ซึ่งปัจจุบันบริหารงานโดย โจอิจิ อิโต (จอย อิโต)
== เป้าหมาย ==
สัญญาอนุญาตครีเอทีฟคอมมอนส์ ช่วยให้เจ้าของลิขสิทธิ์สามารถให้สิทธิบางส่วนหรือทั้งหมดแก่สาธารณะ ในขณะที่ยังคงสงวนสิทธิอื่นๆไว้ได้ โดยการใช้สัญญาอนุญาตหลายหลากรูปแบบ ซึ่งรวมถึง การยกให้เป็นสาธารณสมบัติหรือสัญญาอนุญาตแบบเปิดทั้งหลาย โดยมีจุดประสงค์เพื่อหลีกเลี่ยงการเกิดปัญหาลิขสิทธิ์ต่อการแบ่งปันสารสนเทศ
== ครีเอทีฟคอมมอนส์ในประเทศต่าง ๆ ==
โครงการ ครีเอทีฟคอมมอนส์อินเตอร์เนชันแนล (Creative Commons International ย่อว่า CCi) เป็นโครงการที่จัดตั้งโดยครีเอทีฟคอมมอนส์ เพื่อให้มีการจัดการกฎหมายคอมพิวเตอร์ให้สอดคล้องกับกฎหมายของประเทศนั้น ๆ ในปัจจุบัน (3 เมษายน พ.ศ. 2552) มีทั้งหมด 51 ประเทศ (รวมทั้งประเทศไทย) ที่ได้จัดทำโดยสมบูรณ์ และอีก 8 ประเทศที่อยู่ในระหว่างการจัดทำ
สำหรับสัญญาครีเอฟทีฟคอมมอนส์ในภาษาไทย จัดทำขึ้นโดยความร่วมมือของ สำนักกฎหมายธรรมนิติ สถาบัน ChangeFusion และสถาบันเทคโนโลยีนานาชาติสิรินธร มหาวิทยาลัยธรรมศาสตร์ โดยรองรับตามหลักเกณฑ์ครีเอทีฟคอมมอนส์ รุ่น 3.0 และปรับให้เข้ากับกฎหมายลิขสิทธิ์ไทย จึงสามารถใช้บังคับได้ตามกฎหมายไทย ประกาศเปิดตัวเมื่อวันที่ 2 เมษายน พ.ศ. 2552 เป็นลำดับที่ 51 ของโลก
== ชนิดของสัญญาอนุญาตครีเอทีฟคอมมอนส์ ==


สัญญาอนุญาตครีเอทีฟคอมมอนส์แบ่งได้เป็น 6 ชนิดใหญ่ดังนี้
อ้างอิงแหล่งที่มา (CC-BY)
อ้างอิงแหล่งที่มา ให้อนุญาตต่อไปแบบเดียวกัน (CC-BY-SA)
อ้างอิงแหล่งที่มา ห้ามดัดแปลง (CC-BY-ND)
อ้างอิงแหล่งที่มา ห้ามนำไปใช้เพื่อการค้า (CC-BY-NC)
อ้างอิงแหล่งที่มา ห้ามนำไปใช้เพื่อการค้า และให้อนุญาตต่อไปแบบเดียวกัน (CC-BY-NC-SA)
อ้างอิงแหล่งที่มา ห้ามนำไปใช้เพื่อการค้า และห้ามดัดแปลง (CC-BY-NC-ND)
โดยเงื่อนไขในการให้อนุญาตของครีเอทีฟคอมมอนส์มีอยู่ 4 เงื่อนไข คือ
อ้างอิงแหล่งที่มา (BY) หมายถึงการนำไปใช้จะต้องอ้างอิงกลับมาถึงผู้เขียน
ให้อนุญาตต่อไปแบบเดียวกัน (SA) คือยินยอมให้มีการดัดแปลงงานได้โดยต้องมอบความยินยอมต่อไปด้วย
ห้ามนำไปใช้เพื่อการค้า (NC)
ห้ามดัดแปลง (ND) คือต้องใช้งานต้นฉบับเท่านั้นโดยไม่มีการดัดแปลงใด ๆ ทั้งสิ้น
ครีเอทีฟคอมมอนส์เวอร์ชันปัจจุบันนั้นอนุญาตให้ "สิทธิหลัก" ในการเผยแพร่ผลงานโดยไม่นำไปใช้เพื่อการค้า และห้ามดัดแปลง การใส่เงื่อนไข NC และ ND นี้ ทำให้งานชิ้นนั้นเป็นงานที่ไม่เสรี
สำหรับเงื่อนไขอื่น ๆ ได้แก่ CC0 หรือ "ไม่สงวนลิขสิทธิ์" (No Rights Reserved) สำหรับซอฟต์แวร์ ครีเอทีฟคอมมอนส์ใช้สัญญาอนุญาตเสรี 3 ชนิดที่สร้างสรรค์ขึ้นโดยสถาบันอื่น ได้แก่ BSD License, CC GNU LGPL license, และ CC GNU GPL.
== ดูเพิ่ม ==
สัญญาอนุญาตครีเอทีฟคอมมอนส์
== อ้างอิง ==
== แหล่งข้อมูลอื่น ==
ครีเอทีฟคอมมอนส์วิกิ
Short Flash animation describing Creative Commons
Creative Commonsː Copyright Week: What happened to the Brazilian Copyright Reform? (english)
Creative Commonsː Copyright Reform (english)
Creative Commons

redirect ครีเอทีฟคอมมอนส์
ซีซี

CC หรือ cc สามารถหมายถึง
หน่วยปริมาตร ซีซี มีค่าเท่ากับ 1 ลูกบาศก์เซนติเมตร
ครีเอทีฟคอมมอนส์ (Creative Commons, CC) - องค์กรเกี่ยวกับลิขสิทธิ์
เซอร์กิตซิตี (Circuit City) - ร้านขายเครื่องใช้ไฟฟ้าขนาดใหญ่ของสหรัฐอเมริกา สำนักงานใหญ่ตั้งอยู่ที่เมืองริชมอนด์ รัฐเวอร์จิเนีย
Current Century - ยุคสมัยที่แต่งขึ้นในการ์ตูนเรื่อง เทิร์นเอกันดั้ม
closed caption (CC) - เป็นซับไตเติลของรายการโทรทัศน์ ไว้สำหรับบริการคนพิการทางหู
Carbon copy (CC) - คำย่อที่อยู่ในการจ่าหน้าการส่ง Email หมายถึง สำเนาถึง โดยไม่ต้องการให้ผู้รับอีเมลตอบกลับ
.cc - โดเมนอินเทอร์เน็ตระดับบนสุดตามรหัสประเทศของหมู่เกาะโคโคส
CC ใน เลขโรมัน มีค่าเท่ากับจำนวน 200
ซีทู (C.C.) - ตัวละครจากการ์ตูนเรื่อง โค้ด กีอัส ภาคการปฏิวัติของลูลูช
คำสั่งแปลโปรแกรมภาษาซี
เจอโรม เค.เจอโรม

redirect เจอโรม เค. เจอโรม
ชมพูทวีป

ชมพูทวีป  (สันสกฤต: जम्बुद्वीप, Jambudvīpa, บาลี: Jambudīpa) มีความหมายได้ 2 ประการ ประการแรกหมายถึง ดินแดนที่เป็นประเทศอินเดีย ปากีสถาน เนปาลและบังกลาเทศในปัจจุบัน มีชื่อเรียกทางภูมิศาสตร์ที่เรียกว่า “เอเชียใต้”, “อนุทวีปอินเดีย”, หรือ “ภารตวรรษ” (Bharatavarsha, भारतवर्ष) ประการที่ 2 หมายถึงทวีปใหญ่ทางทิศใต้ของเขาพระสุเมรุซึ่งเป็น 1 ใน 4 ทวีปของชาวภารตะ (อุตรกุรุทวีป บุพวิเทหทวีป ชมพูทวีป และอมรโคยานทวีป)
“ดาวเคราะห์เรียกว่าทวีป อวกาศก็เหมือนมหาสมุทรในอากาศ เช่นเดียวกับที่มีเกาะในมหาสมุทรที่เป็นน้ำ ดาวเคราะห์เหล่านี้ในมหาสมุทรของอวกาศเรียกว่าทวีป หรือเกาะในอวกาศ”
== อ้างอิง ==
ประเทศอินเดีย
อนุทวีปอินเดีย
เมืองสำคัญทางศาสนาพุทธ
คำศัพท์ศาสนาพุทธ
ปีปฏิทิน

ปีปฏิทิน ในปฏิทินเกรกอเรียนที่ใช้กันอยู่ทั่วไป เริ่มต้นจากวันที่ 1 มกราคม และสิ้นสุดในวันที่ 31 ธันวาคม ส่วนปีแบบอื่น ๆ ที่ครบรอบใน 12 เดือน ได้แก่ ปีงบประมาณที่ใช้ในการบัญชี โดยปกติ ปีปฏิทินเริ่มต้นจากวันปีใหม่ของระบบปฏิทินใด ๆ และสิ้นสุดในวันสุดท้ายก่อนวันปีใหม่ของปีถัดไป
ปีปฏิทินแบ่งได้เป็น 2 ประเภทคือ ปีปกติสุรทิน (common year) และปีอธิกสุรทิน (leap year)
== ไตรมาส ==
ไตรมาส เป็นช่วงระยะเวลาสามเดือน ซึ่งแบ่งช่วงเวลา หนึ่ง ปี ออกเป็น สี่ ไตรมาส ในเชิงธุรกิจการพิจารณาผลประกอบการนิยมใช้ช่วงเวลาไตรมาส ในการประเมินผล
ไตรมาสที่ 1 หมายถึงช่วงเดือนมกราคมถึงมีนาคม
ไตรมาสที่ 2 หมายถึงช่วงเดือนเมษายนถึงมิถุนายน
ไตรมาสที่ 3 หมายถึงช่วงเดือนกรกฎาคมถึงกันยายน
ไตรมาสที่ 4 หมายถึงช่วงเดือนตุลาคมถึงธันวาคม
ส่วนไตรมาสในปีงบประมาณราชการของไทย ดูที่ ปีงบประมาณ
หน่วยเวลา
อันโตนีโอ วีวัลดี

==ประวัติโดยทั่วไป==
อันโตนีโอ ลูซีโอ วีวัลดี (Antonio Lucio Vivaldi) เกิดเมื่อวันที่ 4 มีนาคม พ.ศ. 2221 (ค.ศ. 1678) ที่เมืองเวนิส สาธารณรัฐเวนิส (ปัจจุบันคือเมืองเวนิส ประเทศอิตาลี) เขาเป็นคีตกวีและนักเล่นดับเบิ้ลเบสชื่อดังในสมัยบาโรก นอกจากนี้ยังเป็นอาจารย์และพระอีกด้วย วีวัลดีได้รับการยอมรับว่าเป็นนักแต่งเพลงในยุคบาโรกที่ดีที่สุด อิทธิพลของเขาในขณะที่มีชีวิตอยู่ครอบคลุมไปทั่วทั้งยุโรป คนส่วนใหญ่รู้จักเขาจากการที่เขาแต่งเพลงให้กับเครื่องดนตรีประสานเสียง สำหรับไวโอลินและเครื่องดนตรีอื่น ๆ อีกมากมาย ตลอดจนแต่งเพลงที่ใช้ในการบูชาทางด้านศาสนา และละครเพลงกว่าสี่สิบบท ผลงานที่เป็นที่รู้จักมากที่สุดของเขาคือซีรีส์ของเพลงประสานเสียงไวโอลิน ที่รู้จักในชื่อ “The Four Seasons”
หลายเพลงจากบทประพันธ์ทั้งหมดของวิวัลดีถูกแต่งขึ้นมาให้วงออร์เคสตร้าหญิงจากสถานกำพร้า “ออสปิดาเล เด ลา ปีเอตา” ซึ่งเขาเคยทำงานอยู่ในช่วง ค.ศ. 1703-1715 และ 1723-1740 วงออร์เคสตร้าหญิงล้วนนี้ได้กลายเป็นวงออร์เคสตร้าที่มีเอกลักษณ์ที่สุดวงหนึ่งในสมัยนั้น
จนสามารถดึงดูดเศรษฐีชาวต่างชาติมาชมการแสดงได้มาก วิวัลดียังประสบความสำเร็จกับการแสดงละครโอเปร่าที่มีราคาแพงของเขาในเวนิส, มันโตวาและเวียนนาหลังจากการประชุมของจักรพรรดิคาร์ลที่ 6 วิวัลดีย้ายไปอยู่ที่กรุงเวียนนาเพราะหวังว่าจะได้เลื่อนขั้น แต่จักรพรรดิสวรรคตไม่นานหลังจากที่มาถึงและวิวัลดีก็เสียชีวิตในหนึ่งปีต่อมาท่ามกลางความยากจน
หลังจากที่เขาตาย เพลงของเขาก็ถูกลืมเลือนไป จนกระทั่งในยุคศตวรรษที่ยี่สิบ เพลงของเขาได้รับการฟื้นฟูขึ้นมาอีกครั้ง ทุกวันนี้วิวัลดีถูกจัดอันดับให้เป็นนักแต่งเพลงยุคบาโรกที่มีชื่อเสียง ได้รับการบันทึกไว้อย่างแพร่หลาย และเป็นต้นแบบให้คีตกวีรุ่นหลังนิยมทำตาม ทั้งในสมัยคลาสสิกและโรแมนติก โยฮัน เซบัสทีอัน บัค ที่ได้รู้จักกับวีวัลดีชื่นชมเขามากจนกระทั่งได้ยืมหัวข้อที่วิวัลดิกล่าวถึงไว้หลายหัวข้อมาถ่ายทอดและปรับเปลี่ยนใหม่
== การแบ่งหมวดหมู่ผลงานของวีวัลดีแบบสมัยใหม่ ==
RV = ล่าสุดโดย ปีเตอร์ รีย็อม ค.ศ. 1973
P = โดยมาร์ค ปังแชร์เลอ ผู้สะสมโน้ตแผ่นสมัยบาโรกหลายร้อยชิ้น ค.ศ. 1950 แต่มีที่ผิดหลายแห่ง
ผลงานของวิวัลดิที่จัดหมวดหมู่โดยรีย็อม
== มีเดีย ==
== แหล่งข้อมูลอื่น ==
โน้ตแผ่น"บทเพลงสี่ฤดู" 
คอนแชร์โต้ อารีอาส และโน้ตแกะ
คอนแชร์โต้ 5 ชิ้น "มักนิฟิกาต์" กับ "กลอรีอา" 
Vivaldi - The Four Seasons (Complete)
บุคคลที่เกิดในปี พ.ศ. 2221
คีตกวีชาวอิตาลี
นักดนตรีคลาสสิก
บุคคลจากเวนิส
ไทยคม 4

ไทยคม 4 (THAICOM 4) หรือ  ไอพีสตาร์-วัน (IPStar-1) เป็นดาวเทียมสื่อสารสัญชาติไทยของบริษัท ไทยคม จำกัด (มหาชน) และเป็นดาวเทียมไทยคมดวงที่ 4 ดาวเทียมไทยคม 4 เคยเป็นดาวเทียมสื่อสารเชิงพาณิชย์ที่ใหญ่และมีน้ำหนักมากที่สุดในโลก ณ วันที่ถูกส่งขึ้นสู่วงโคจร
ไอพีสตาร์มีช่องการสื่อสารแบบ KU-Band จำนวน 87 ช่อง และ KA-Band จำนวน 10 ช่อง น้ำหนัก 6,505 กิโลกรัม ถูกส่งขึ้นสู่วงโคจรเมื่อวันที่ 11 สิงหาคม พ.ศ. 2548 ด้วยจรวดแอเรียน 5 จากดินแดนเฟรนช์เกียนาในทวีปอเมริกาใต้
== อ้างอิง ==
== แหล่งข้อมูลอื่น==
เว็บไซต์ไอพีสตาร์
บริษัทชิน แซทเทิลไลท์
ดาวเทียมไทยคม
ภารกิจอวกาศในปี พ.ศ. 2548
เขื่อนฮูเวอร์

เขื่อนฮูเวอร์ หรือ ฮูเวอร์แดม (Hoover Dam) และรู้จักในชื่อ โบลเดอร์แดม (Boulder Dam - เขื่อนหินยักษ์) เป็นเขื่อนคอนกรีตรูปโค้งกึ่งถ่วงน้ำหนัก (arch-gravity dam) ในบริเวณแบล็กแคนยอนของแม่น้ำโคโลราโดบนชายแดนของรัฐแอริโซนาและรัฐเนวาดา เขื่อนสร้างขึ้นระหว่าง ค.ศ. 1931-1936 ระหว่างช่วงภาวะเศรษฐกิจตกต่ำครั้งใหญ่ และเปิดใช้งานวันที่ 30 กันยายน ค.ศ. 1935 โดยประธานาธิบดีแฟรงคลิน ดี. รูสเวลต์ การก่อสร้างเกิดจากความพยายามของคนงานมากกว่า 1,000 คน และคร่าชีวิตคนไปมากกว่า 100 คน มีข้อถกเถียงว่าชื่อเขื่อนตั้งตามประธานาธิบดีเฮอร์เบิร์ต ฮูเวอร์
ตั้งแต่ราว ค.ศ. 1900 มีการสำรวจความเป็นไปได้ที่จะรองรับเขื่อนที่ควบคุมอุทกภัย ทำการชลประทาน และผลิตไฟฟ้าพลังน้ำที่แบล็กแคนยอนและบริเวณรอบ ๆ โบลเดอร์แคนยอน ใน ค.ศ. 1928 คองเกรสอนุมัติโครงการ การประมูลเพื่อสร้างเขื่อนได้รับการสนับสนุนจากกลุ่มบริษัทเรียกว่า ซิกซ์คอมพานีส์ (Six Companies, Inc.) เริ่มสร้างเขื่อนในต้นปี ค.ศ. 1931 โครงสร้างคอนกรีตขนาดใหญ่นี้ยังไม่เคยมีการสร้างมาก่อน  และเทคนิคการสร้างบางเทคนิคยังไม่ได้รับการพิสูจน์ อากาศร้อนจัดช่วงฤดูร้อนและสาธารณูปโภคที่ขาดแคลนบริเวณก่อสร้างทำให้เกิดความยากลำบาก แม้กระนั้น กลุ่มบริษัทซิกซ์คอมพานีส์ส่งมอบเขื่อนให้รัฐบาลในวันที่ 1 มีนาคม ค.ศ. 1936 ก่อนกำหนดเสร็จถึง 2 ปี (on March 1, 1936, more than two years ahead of schedule. Ref English Wikimedia)
เขื่อนฮูเวอร์กักน้ำจากทะเลสาบมี้ด ซึ่งเป็นแหล่งกักเก็บน้ำที่มีปริมาตรมากที่สุดในสหรัฐอเมริกา เขื่อนตั้งอยู่บริเวณใกล้เมืองโบลเดอร์ซิตี รัฐเนวาดา เมืองที่เดิมสร้างเพื่อให้คนงานก่อสร้างเขื่อนอาศัย ราว ๆ 30 ไมล์ ทางทิศตะวันออกเฉียงใต้ของลาสเวกัส รัฐเนวาดา เครื่องจ่ายกระแสไฟฟ้าจากเขื่อนสร้างพลังงานให้สาธารณูปโภคทั้งสาธารณะและส่วนตัวในรัฐเนวาดา แอริโซนา และแคลิฟอร์เนีย เขื่อนฮูเวอร์เป็นสถานที่ท่องเที่ยวหลัก มีนักท่องเที่ยวเยี่ยมชมเกือบ 1 ล้านคนต่อปี ทางหลวงสาย 93 ตัดผ่านสันเขื่อนจนถึงเดือนตุลาคม ค.ศ. 2010 เมื่อทางเลี่ยงเขื่อนฮูเวอร์เปิดให้ใช้งาน
== อ้างอิง ==
== แหล่งข้อมูลอื่น ==
เว็บไซต์เขื่อนฮูเวอร์อย่างเป็นทางการ 
ฮูเวอร์
ฮูเวอร์
สิ่งก่อสร้างในรัฐเนวาดา
สิ่งก่อสร้างในรัฐแอริโซนา
โครงการวิศวกรรมศาสตร์
รีวโนซูเกะ อากูตางาวะ

รีวโนซูเกะ อากูตางาวะ  นักเขียนและกวีชาวญี่ปุ่น เกิดที่โตเกียวเมื่อปี พ.ศ. 2435 (ค.ศ. 1892) และฆ่าตัวตายด้วยการกินยาเกินขนาดเมื่อปี พ.ศ. 2470 (ค.ศ 1927) ขณะมีอายุสามสิบห้าปี  ถึงแม้จะอายุสั้น ทั้งมีโรคประจำตัวหลายอย่างรวมถึงโรคประสาทเปลี้ย แต่รีวโนซูเกะ อากูตางาวะก็สร้างผลงานไว้มากมายประมาณ 140 เรื่อง ส่วนใหญ่เป็นเรื่องสั้นและนิยายขนาดสั้น (รวมถึงเรื่อง ราโชมอน (Rashomon) ค.ศ. 1915 อันมีชื่อเสียงโด่งดัง ต่อมานำไปสร้างเป็นภาพยนตร์ชื่อก้องโดยอากิระ คูโรซาวะ) แต่ไม่มีผลงานที่เป็นนวนิยายเรื่องยาว  มารดาของรีวโนซูเกะวิกลจริตและเสียชีวิตขณะที่เขายังเล็ก ลุงผู้เป็นเจ้าของนามสกุลที่เขาใช้รับเขาไปเลี้ยง เขาเข้าศึกษาด้านวรรณคดีที่มหาวิทยาลัยโตเกียว อิมพีเรียล และจบการศึกษาในปี 1916 เขาแต่งงานสองปีหลังจากนั้น มีบุตรชายสามคนและทำงานเป็นครูสอนภาษาอังกฤษ ต่อมาได้เดินทางไปประเทศจีนและรัสเซีย กล่าวกันว่างานเขียนของรีวโนซูเกะ อากูตางาวะเป็นการนำประเพณีและตำนานของเอเชียมาตีความใหม่ได้อย่างมีชั้นเชิงยอดเยี่ยม โดดเด่นด้วยการผสมผสานอย่างล้ำลึกกับความคิดตะวันตกและเทคนิคทางวรรณกรรม
คำคม : Human life is more hell than the hell itself (ชีวิตมนุษย์มันนรกยิ่งกว่านรกเองเสียอีก)
== ผลงาน ==
老年 (โรเน็น) ค.ศ. 1914
羅生門 (ราโชมอน) (ประตูผี) - Rashōmon ค.ศ. 1915
鼻 (ฮานะ) - The Nose ค.ศ. 1916
芋粥 (อิโมะกายุ) - Yam Gruel ค.ศ. 1916
煙草と悪魔 (โทบะโกะโทะอาคุมะ) ค.ศ. 1916
戯作三昧 (เกสะคุซันมาอิ) ค.ศ. 1917
蜘蛛の糸 (คุโมะโนะอิโตะ) - The Spider’s Thread  ค.ศ. 1918
地獄変 (จิโกะคุเฮ็น) - Hell Screen ค.ศ. 1918
邪宗門 (จาชูมอน) ค.ศ. 1918
魔術 (มาจุทซึ) ค.ศ. 1919
南京の基督 (นันคินโนะคิริซุโตะ) - Christ in Nanking  ค.ศ. 1920
杜子春 (โทชิชุน) - Tu Tze-chun ค.ศ. 1920
アグニの神 (อะงุนิโนะคามิ) ค.ศ. 1920
藪の中 (ยาบุโนนากะ) - In a Grove ค.ศ. 1921
トロッコ (โทโรคโคะ) ค.ศ. 1922
玄鶴山房 (เกนคะคุซันโบ) ค.ศ. 1927
侏儒の言葉 (ชูจูโนะโคโตบะ) ค.ศ. 1927
文芸的な、あまりに文芸的な (บันเกเตะกินะ, อะมะรินิบันเกเตะกินะ) ค.ศ. 1927
河童 (คัปปะ) - Kappa ค.ศ. 1927
歯車 (ฮะงะรุมะ) - Cogwheel ค.ศ. 1927
或る阿呆の一生 (อะรุอะโฮโนะอิโช) - A Fool's Life ค.ศ. 1927
西方の人 (เซโฮโนะฮิโตะ) - The Man of the West ค.ศ. 1927
=== ผลงานที่แปลเป็นภาษาไทย ===
เรื่องสั้น สามมุมมอง หนึ่งความเป็นจริง  ที่มาของ  ราโชมอน
ท่านหญิงแห่งโระคุโนะมิยะ
นักเขียนชาวญี่ปุ่น
กวีชาวญี่ปุ่น
ผู้ฆ่าตัวตาย
บุคคลจากโตเกียว
เสียชีวิตจากการใช้ยา
ถนนนครราชสีมา

ถนนนครราชสีมา (Thanon Nakhon Ratchasima) เป็นถนนสายหนึ่งในเขตดุสิต กรุงเทพมหานคร มีระยะทางเริ่มตั้งแต่ถนนลูกหลวง (แยกประชาเกษม) ท้องที่แขวงดุสิต ไปทางทิศตะวันออกเฉียงเหนือ ตัดกับถนนพิษณุโลก (แยกวังแดง) ถนนศรีอยุธยา (แยกหอประชุมทหารบก) ถนนอู่ทองนอก (แยกอู่ทองนอก) ถนนราชวิถี (แยกการเรือน) และถนนสุโขทัย (แยกสวนรื่นฤดี) ข้ามคลองสามเสนเข้าสู่ท้องที่แขวงถนนนครไชยศรี ไปสิ้นสุดที่ถนนอำนวยสงคราม (แยกร่วมจิตต์) ใกล้ที่ทำการไปรษณีย์ดุสิต
ถนนนครราชสีมาเดิมชื่อ "ถนนดวงดาว" เป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น เป็นถนนในโครงการถนนอำเภอดุสิต ซึ่งทรงริเริ่มขึ้นพร้อม ๆ กับการสร้างพระราชวังดุสิตใน พ.ศ. 2441 ชื่อถนนดวงดาวมาจากเครื่องลายครามที่มีลายดาว ในนิยายจีนมักกล่าวถึงดาวที่เป็นเซียนต่าง ๆ เช่น ไท้แป๊ะกิมแช (อักษรจีน: 太白金星)  "แช" (星) แปลว่า ดาว (สำเนียงจีนกลางออก ซิ้ง) ต่อมาในวันที่ 16 กุมภาพันธ์ พ.ศ. 2462 รัชสมัยพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อถนนดวงดาวใต้ตั้งแต่ถนนคอเสื้อ (ถนนพิษณุโลก) ถึงถนนใบพร (ถนนอู่ทองนอก) เป็น "ถนนนครราชสีมาใต้" ถนนดวงดาวในให้ยกเลิก และถนนดวงดาวเหนือตั้งแต่ถนนซางฮี้ใน (ถนนราชวิถี) ถึงคลองสามเสน เป็น "ถนนนครราชสีมาเหนือ"
เดิมกรุงเทพมหานครได้ติดตั้งป้ายชื่อถนนนครราชสีมาว่า "ถนนราชสีมา" ซึ่งเป็นชื่อที่ไม่ถูกต้อง ปัจจุบันได้แก้ไขแล้ว
==อ้างอิง==
==แหล่งข้อมูลอื่น==
นครราชสีมา
นครราชสีมา
สถานที่ที่ตั้งชื่อตามพระนามของพระบรมวงศานุวงศ์ไทย
นครราชสีมา (แก้ความกำกวม)

นครราชสีมา สามารถหมายถึง
จังหวัดนครราชสีมา
อำเภอเมืองนครราชสีมา
เทศบาลนครนครราชสีมา
สังฆมณฑลนครราชสีมา
มณฑลนครราชสีมา
สโมสรฟุตบอลนครราชสีมา
สถานีรถไฟนครราชสีมา
ท่าอากาศยานนครราชสีมา
ถนนนครราชสีมา ถนนในกรุงเทพมหานคร
วิทยาลัยนครราชสีมา สถาบันอุดมศึกษาในอำเภอเมืองนครราชสีมา
หน้าแก้ความกำกวมชื่อสถานที่
ถนนพาหุรัด

ถนนพาหุรัด (Thanon Phahurat) เป็นถนนในท้องที่แขวงวังบูรพาภิรมย์ เขตพระนคร กรุงเทพมหานคร เริ่มตั้งแต่ถนนบ้านหม้อ (สี่แยกบ้านหม้อ) ไปทางทิศตะวันออก  ตัดกับถนนตรีเพชร (สี่แยกพาหุรัด) จนถึงถนนจักรเพชร  เป็นถนนขนาด 5 ช่องจราจร ทิศทางเดียว โดยมีทิศทางการจราจรจากแยกบ้านหม้อมุ่งหน้าแยกพาหุรัด และถนนจักรเพชรมุ่งหน้าแยกพาหุรัด
ถนนพาหุรัดเป็นถนนที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นโดยทรงใช้ทรัพย์ส่วนพระองค์ของสมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ พระราชธิดาซึ่งประสูติจากสมเด็จพระศรีพัชรินทราบรมราชินีนาถ พระบรมราชชนนีพันปีหลวง และสิ้นพระชนม์ขณะพระชันษา 8 พรรษา จึงโปรดเกล้าฯ ให้สร้างถนนขึ้นเพื่ออุทิศส่วนกุศลพระราชทานและพระราชทานนามถนนว่า "ถนนพาหุรัด"
ทุกวันนี้ถนนพาหุรัด เป็นย่านที่มีสินค้าที่มีให้เลือกสรรอย่างมากมายและหลากหลายทั้งผ้าตัด อุปกรณ์ตัดเย็บ รวมไปถึงเสื้อผ้าสำเร็จรูปสารพัดชาติ ทั้งชุดไทย-การแสดงนาฏศิลป์ ชุดจีน โดยเฉพาะส่าหรี นอกจากนี้พาหุรัดยังมีชุมชนเล็กๆที่ยังคงดำเนินวิถีแบบภารตะอยู่ จนทำให้หลายๆคน ขนานนามย่านพาหุรัด ว่าเป็น “ลิตเติ้ล อินเดีย”เมืองไทย
สถานที่สำคัญในบริเวณนั้น มีวัดคุรุดวาราศรีคุรุสิงห์สภา(วัดซิกข์) เป็นวัดซิกข์แห่งแรกของไทย และยังมีห้างดิโอลด์สยามพลาซ่า ห้างไชน่า เวิลด์ (เดิมชื่อห้างเซ็นทรัลวังบูรพา)และ ห้างอินเดีย เอ็มโพเรียม (เดิมชือห้างเอทีเอ็ม)
== อ้างอิง ==
ท่อง“พาหุรัด”เที่ยวกระจาย สไตล์ “ลิตเติ้ล อินเดีย”  โดย ผู้จัดการออนไลน์ 2 พฤษภาคม 2549 18:04 น.
ข้อมูลเกี่ยวกับอินเดีย สินค้าอินเดีย บอลลีวู้ด หนังอินเดีย โมฮับบะเทน-พาหุรัดมาร์ท เที่ยวอินเดีย เรียนต่ออินเดีย   โดย (ไทย)"โมฮับบะเทน" ศูนย์กลาง ข้อมูลประเทศอินเดีย ประเทศไทย
==แหล่งข้อมูลอื่น==
พาหุรัด
พาหุรัด
สถานที่ที่ตั้งชื่อตามพระนามของพระบรมวงศานุวงศ์ไทย 
ย่านในกรุงเทพมหานคร
ย่านในเขตพระนคร
ลิตเติลอินเดีย
ดินแดนแทรกทางชาติพันธุ์ในประเทศไทย
พิพิธภัณฑสถานแห่งชาติ (ประเทศไทย)

พิพิธภัณฑสถานแห่งชาติ เป็นหน่วยงานในสังกัดสำนักพิพิธภัณฑสถานแห่งชาติ กรมศิลปากร กระทรวงวัฒนธรรม พิพิธภัณฑสถานแห่งชาติของไทยมีประวัติความเป็นมาที่ยาวนาน นับตั้งแต่ครั้งสมัยรัชกาลที่ 4 ปัจจุบัน มีพิพิธภัณฑสถานแห่งชาติทั่วทุกภาค และกระจายในหลายจังหวัด ดังนี้
พิพิธภัณฑสถานแห่งชาติแบ่งตามภาค
==ภาคกลาง==


พิพิธภัณฑสถานแห่งชาติ พระนคร กรุงเทพมหานคร
พิพิธภัณฑสถานแห่งชาติ กาญจนาภิเษก จ.ปทุมธานี
พิพิธภัณฑสถานแห่งชาติ เรือพระราชพิธี กรุงเทพมหานคร
พิพิธภัณฑสถานแห่งชาติ ช้างต้น กรุงเทพมหานคร (ปิดให้บริการถาวร)
พิพิธภัณฑสถานแห่งชาติ เจ้าสามพระยา จ.พระนครศรีอยุธยา
พิพิธภัณฑสถานแห่งชาติ จันทรเกษม จ.พระนครศรีอยุธยา
พิพิธภัณฑสถานแห่งชาติ สมเด็จพระนารายณ์ จ.ลพบุรี
พิพิธภัณฑสถานแห่งชาติ อินทร์บุรี จ.สิงห์บุรี
พิพิธภัณฑสถานแห่งชาติ ชัยนาทมุนี จ.ชัยนาท
พิพิธภัณฑสถานแห่งชาติ อู่ทอง จ.สุพรรณบุรี
พิพิธภัณฑสถานแห่งชาติ สุพรรณบุรี จ.สุพรรณบุรี
พิพิธภัณฑสถานแห่งชาติ พระพุทธบาท จ.สระบุรี
พิพิธภัณฑสถานแห่งชาติ พระปฐมเจดีย์ จ.นครปฐม
พิพิธภัณฑสถานแห่งชาติ พระนครคีรี จ.เพชรบุรี
พิพิธภัณฑสถานแห่งชาติ บ้านเก่า จ.กาญจนบุรี
พิพิธภัณฑสถานแห่งชาติ ราชบุรี จ.ราชบุรี
พิพิธภัณฑสถานแห่งชาติ ชาวนาไทย จ.สุพรรณบุรี
พิพิธภัณฑสถานแห่งชาติ ปราจีนบุรี จ.ปราจีนบุรี
พิพิธภัณฑสถานแห่งชาติ พาณิชย์นาวี จ.จันทบุรี
พิพิธภัณฑสถานแห่งชาติ นครนายก พระบรมชนกชลพัฒน์ จ.นครนายก
พิพิธภัณฑสถานแห่งชาติ หอศิลป  กรุงเทพมหานคร
พิพิธภัณฑสถานแห่งชาติ ศิลป์ พีระศรี อนุสรณ์  กรุงเทพมหานคร
พิพิธภัณฑสถานแห่งชาติ วัดเบญจมบพิตร  กรุงเทพมหานคร
==ภาคเหนือ==

พิพิธภัณฑสถานแห่งชาติ รามคำแหง อำเภอเมืองสุโขทัย จังหวัดสุโขทัย
พิพิธภัณฑสถานแห่งชาติ สวรรควรนายก อำเภอสวรรคโลก จังหวัดสุโขทัย
พิพิธภัณฑสถานแห่งชาติ กำแพงเพชร จังหวัดกำแพงเพชร
พิพิธภัณฑสถานแห่งชาติ พระพุทธชินราช จังหวัดพิษณุโลก
พิพิธภัณฑสถานแห่งชาติ เชียงใหม่ จังหวัดเชียงใหม่
พิพิธภัณฑสถานแห่งชาติ เชียงแสน จังหวัดเชียงราย
พิพิธภัณฑสถานแห่งชาติ หริภุญไชย จังหวัดลำพูน
พิพิธภัณฑสถานแห่งชาติ น่าน จังหวัดน่าน
==ภาคตะวันออกเฉียงเหนือ==

พิพิธภัณฑสถานแห่งชาติ พิมาย จ.นครราชสีมา
พิพิธภัณฑสถานแห่งชาติ มหาวีรวงศ์ จ.นครราชสีมา
พิพิธภัณฑสถานแห่งชาติ ร้อยเอ็ด จ.ร้อยเอ็ด
พิพิธภัณฑสถานแห่งชาติ สุรินทร์ จ.สุรินทร์
พิพิธภัณฑสถานแห่งชาติ อุบลราชธานี จ.อุบลราชธานี
พิพิธภัณฑสถานแห่งชาติ ขอนแก่น จ.ขอนแก่น
พิพิธภัณฑสถานแห่งชาติ บ้านเชียง จ.อุดรธานี
พิพิธภัณฑสถานแห่งชาติ นครจัมปาศรี จ.มหาสารคาม
== ภาคใต้ ==

พิพิธภัณฑสถานแห่งชาติ นครศรีธรรมราช อำเภอเมืองนครศรีธรรมราช จังหวัดนครศรีธรรมราช
พิพิธภัณฑสถานแห่งชาติ ไชยา จังหวัดสุราษฎร์ธานี
พิพิธภัณฑสถานแห่งชาติ ถลาง จังหวัดภูเก็ต
พิพิธภัณฑสถานแห่งชาติ สงขลา จังหวัดสงขลา
พิพิธภัณฑสถานแห่งชาติ มัชฌิมาวาส จังหวัดสงขลา
พิพิธภัณฑสถานแห่งชาติ ชุมพร จังหวัดชุมพร
พิพิธภัณฑสถานแห่งชาติ สตูล จังหวัดสตูล
== ดูเพิ่ม ==
พิพิธภัณฑ์
== แหล่งข้อมูลอื่น ==
เว็บไซต์พิพิธภัณฑสถานแห่งชาติ
เว็บไซต์สำนักพิพิธภัณฑสถานแห่งชาติ
พิพิธภัณฑสถานแห่งชาติพระนคร

redirect พิพิธภัณฑสถานแห่งชาติ พระนคร
โลหะ

โลหะ คือ วัสดุที่ประกอบด้วยธาตุโลหะที่มีอิเล็กตรอนอิสระอยู่มากมาย นั่นคืออิเล็กตรอนเหล่านี้ไม่ได้เป็นของอะตอมใดอะตอมหนึ่งโดยเฉพาะ ทำให้มีคุณสมบัติพิเศษหลายประการ เช่น
เป็นตัวนำไฟฟ้าและนำความร้อนได้ดีมาก
ไม่ยอมให้แสงผ่าน
ผิวของโลหะที่ขัดเรียบจะมีลักษณะเป็นมันวาว
มีจุดเดือดและ จุดหลอมเหลวสูง ส่วนใหญ่มีสถานะเป็นของแข็ง(ยกเว้นปรอทซึ่งมีสถานะเป็นของเหลว)
โลหะมีความแข็ง และเหนียว จึงสามารถแปรรูปได้จึงถูกใช้งานในด้านโครงสร้างอย่างกว้างขวาง
ธาตุที่มีสมบัติความเป็นโลหะสูง คือ ธาตุที่สามารถให้ หรือสูญเสียอิเล็กตรอนแก่ธาตุอื่น ๆ ได้ดี
ธาตุส่วนใหญ่ในตารางธาตุเป็นโลหะ และจะอยู่ด้านซ้ายของตาราง โดยความเป็นโละหะจะค่อย ๆลดลงจากซ้ายไปขวา โลหะที่มีมากที่สุดในโลก คือ อะลูมิเนียม
== ประเภทของโลหะ ==
ประเภทของวัสดุโลหะ
สามารถแบ่งออกได้เป็น 2 ประเภท ดังนี้
1. โลหะที่เป็นเหล็ก (ferrous metals)
2. โลหะที่ไม่ใช่เหล็ก (non-ferrous metals)
== แร่โลหะ ==
แบ่งออกได้เป็นหลายชนิดคือ
แร่กาลีนา
แร่เงิน
แร่ดีบุก
แร่ทองคำ
แร่ทองแดง
แร่เหล็ก
แร่อะลูมิเนียม
แร่แมงกานีส
แร่แมกนีเซียม
แร่ทองคำขาว
แร่ตะกั่ว
== โลหะเบาและโลหะหนัก ==
โลหะเบา
โลหะหนัก
ภาวะพิษจากโลหะหนัก (Heavy Metal Poisoning) เกิดจากการสะสมของโลหะบางชนิดในร่างกาย โดยได้รับผ่านอาหาร น้ำ สารเคมีในผลผลิตจากอุตสาหกรรม หรือแหล่งอื่น ๆ โดยปนเปื้อนและรับเข้าสู่ร่างกายซึ่งร่างกายมนุษย์ต้องการโลหะหนักบางชนิดในปริมาณเล็กน้อยเท่านั้น เช่น สังกะสี ทองแดง โครเมียม เหล็ก และแมงกานีส แต่ปริมาณมากเกินไปก็อันตรายต่อร่างกาย ถ้าเนื้อเยื่อมีการสะสมของโลหะหนักในปริมาณที่มากเกินจะเกิดภาวะพิษทำให้เนื้อเยื่อในร่างกายเกิดความเสียหายอย่างรุนแรง
== ดูเพิ่ม ==
โลหะหนัก
โลหะเจือ (อัลลอย)
เหล็ก
ทองคำ
== อ้างอิง ==